ประวัติ ทิม พิธา ตัวเต็งนายก อายุน้อยสุด ในรอบ 70 ปี
ประวัติ ทิม พิธา ตัวเต็งนายก อายุน้อยสุด ในรอบ 70 ปี 
15 พ.ค. 2566

ประวัติ ทิม พิธา ตัวเต็งนายก อายุน้อยสุด ในรอบ 70 ปี
จากผลนับคะแนนอย่างไม่เป็นทางการ พรรคก้าวไกล มี 150 ที่นั่ง และก็น่าจะมีสิทธิ์เป็นแกนนำได้จัดตั้งรัฐบาล
ซึ่งก็มีความเป็นไปได้สูงว่า ทิม พิธา ลิ้มเจริญรัตน์ จะกลายมาเป็นนายกรัฐมนตรี ในวัย 42 ปี ซึ่งนับว่าเป็นนายก อายุน้อยที่สุดในประเทศไทยในรอบ 70 ปี
วันนี้ ลงทุนแมน จะมาสรุปประวัติ ทิม พิธา ตั้งแต่ก่อนเข้าสู่การเมือง จนถึงปัจจุบัน
-ทิม พิธา ลิ้มเจริญรัตน์ เกิดที่กรุงเทพ วันที่ 5 กันยายน พ.ศ. 2523 ปัจจุบันอายุ 42 ปี
-เป็นลูกคนโตของพงษ์ศักดิ์ ลิ้มเจริญรัตน์ อดีตที่ปรึกษารัฐมนตรีว่าการกระทรวงเกษตรและสหกรณ์
-เป็นหลานชายของผดุง ลิ้มเจริญรัตน์ อดีตเลขานุการรัฐมนตรีว่าการกระทรวงมหาดไทย อดีตที่ปรึกษารองนายกรัฐมนตรี นายสมคิด จาตุศรีพิทักษ์ สมัยรัฐบาลนายทักษิณ ชินวัตร
-เข้าเรียนประถมถึงมัธยมต้น ที่โรงเรียนกรุงเทพคริสเตียนวิทยาลัย
-ก่อนที่จะไปเรียนต่อที่นิวซีแลนด์ ในระดับมัธยมปลายอยู่กับ Home Stay ที่เมืองแฮมิลตัน ในช่วงระหว่างอายุ 11 ถึง 17 ปี หรือในปี พ.ศ. 2540
-กลับมาเรียนต่อปริญญาตรี ที่มหาวิทยาลัยธรรมศาสตร์ คณะพาณิชยศาสตร์และการบัญชี ภาคภาษาอังกฤษ (BBA ธรรมศาสตร์) เกียรตินิยมอันดับหนึ่ง
-หลังจากเรียนจบปริญญาตรี ได้เข้าทำงานในตำแหน่งที่ปรึกษาธุรกิจ ที่บริษัท Boston Consulting Group
-จากนั้นได้ไปศึกษาต่อปริญญาโท 2 ใบ ที่สหรัฐอเมริกา ได้แก่ การเมืองการปกครองในระบอบประชาธิปไตย Harvard University และ บริหารธุรกิจ Massachusett Institute of Technology
-รับช่วงต่อธุรกิจที่บ้าน ชื่อว่า บริษัท ซีอีโอ อกริฟู้ด จำกัด
บริษัทนี้ทำธุรกิจผู้ผลิตน้ำมันรำข้าว โดยจากข่าว ทิม พิธา เข้ามาล้างหนี้ 100 ล้านบาทของบริษัทได้สำเร็จ รวมถึงพาบริษัททำรายได้ทะลุ 1,000 ล้านบาท ในปี พ.ศ. 2554 และ 2555
อย่างไรก็ตาม ตั้งแต่ปี 2559 บริษัทนี้ก็เริ่มมีปัญหา
ผลประกอบการย้อนหลังจากกรมพัฒนาธุรกิจ
ปี 2557 รายได้ 938 ล้านบาท กำไร 3 ล้านบาท
ปี 2558 รายได้ 675 ล้านบาท กำไร 0.4 ล้านบาท
ปี 2559 รายได้ 519 ล้านบาท ขาดทุน 146 ล้านบาท
ปี 2560 รายได้ 108 ล้านบาท ขาดทุน 99 ล้านบาท
ปี 2561 รายได้ 118 ล้านบาท ขาดทุน 89 ล้านบาท
โดยในเดือนกันยายน ปี 2560 ทิม พิธา ได้ออกจากการทำธุรกิจที่บ้าน มารับตำแหน่งเป็น Executive Director ของ Grab ประเทศไทย แต่ทำงานที่ Grab เพียง 9 เดือน
หลังจากนั้น ทิม พิธา ก็สมัครเป็นสมาชิกพรรคอนาคตใหม่ในปี พ.ศ. 2561 และได้เป็น ส.ส. ครั้งแรก จาก ส.ส. บัญชีรายชื่อลำดับที่ 4 ของพรรคอนาคตใหม่
ปี พ.ศ 2563 พรรคอนาคตใหม่โดนสั่งยุบพรรค และ ทิม พิธา ได้ขึ้นมาดำรงตำแหน่งหัวหน้าพรรคก้าวไกล
ปี พ.ศ. 2566 พรรคก้าวไกลส่งรายชื่อแคนดิเดตนายกรัฐมนตรี เป็น ทิม พิธา และคงไม่มีใครคิดมาก่อนว่า เขาจะได้เป็นนายกรัฐมนตรี เพราะทุกคนต่างคาดการณ์ว่าพรรคเพื่อไทยน่าจะได้จำนวน ส.ส. เป็นอันดับหนึ่ง
แต่ล่าสุด จากผลการนับคะแนนเลือกตั้ง พ.ศ. 2566 พรรคก้าวไกล ได้จำนวนที่นั่งในสภาผู้แทนราษฎรมากที่สุด ชนะพรรคเพื่อไทย และ ทิม พิธา ประกาศแล้วว่าจะเป็นแกนนำจัดตั้งรัฐบาล
ซึ่งหมายความว่า ทิม พิธา ลิ้มเจริญรัตน์ มีโอกาสสูงมาก ที่จะขึ้นมาเป็นนายกรัฐมนตรี และด้วยวัย 42 ปี ทิม พิธา ลิ้มเจริญรัตน์ จะเป็นนายกรัฐมนตรีที่มีอายุน้อยที่สุดในรอบ 70 ปี..
╔═══════════╗
ภาวะเงินเฟ้อ ตลาดผันผวนแบบนี้ ติดตามข่าวเศรษฐกิจแบบเน้น ๆ จากหลายเพจได้ใน Blockdit - คอนเทนต์แพลตฟอร์มที่มีผู้ใช้งานเป็นประจำ 2 ล้านคน ลองใช้ฟรี 
╚═══════════╝
ติดตามลงทุนแมนได้ที่
Website - 
Blockdit - 
Facebook - 
Twitter - 
Instagram - 
YouTube - 
TikTok - 
Spotify - 
Apple Podcasts - 
Soundcloud -